NSABA abavunaanyizibwa ku mbeera z’abaserikale ba poliisi okubayamba okulongoosa embeera
mwe basula.
Mmaze ebbanga nga mpulira bakyala babaserikale n’abaserikale ba poliisi abakazi nga beemuluguya era nga basaba okubalongooseza naye tewali kikolebwa.
Mu bitundu ebimu akasiisira akamu bakawa abaserikale babiri ne baba nga bali wafunda nnyo. Abamu babawa akasenge kamu nga balina n’abaana.
Abafumbo bangi bakaluubiriziddwa era abaserikale oluusi bafunayo abakyala abebbali ne batasula mu maka gaabwe. Waaliwo enteekateeka y’okubazimbira naye eruddewo okutandika.
Nsaba mubazimbire obuyumba obugazi oba okubawa ssente bagende bapangise ennyumba engazi kuba abaana baabwe bajja kwonooneka oba obufumbo okufa.
Bwe muba temusobola kubasuza temwongera kuwandiisa balala kuba temusobola kubalabirira.
Embeera eno y’evuddeko n’abaserikale okwongera okulya enguzi ne balema okukwasisa abantu amateeka.
Richard Musisi,
Lukaya.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn ban_Latn kon_Latn